Järgnevalt on Mac´i omanik kirja pannud mõned olulised punktid Ruffwear Approach Pack matkatrakside kohta ning ka nõuanded, mida silmas pidada trakside kasutamisel:
- Kohe alguses oli näha, et koer tundis ennast mugavalt. Kordagi ei proovinud kotti seljast ära saada.
- Koer sai vabalt liikuda – jooksta, mängida ja hüpata.
- Värv on väga ilus ja teeb tumeda koera hästi nähtavaks.
- Kotil on 4 taskut – 2 suurt ja 2 väiksemat.
- Ruffwear Approach packil on spetsiaalne koht, kuhu kinnitada taskulamp, samuti on ka kaks erinevat kohta, kuhu kinnitada jalutusrihm. Kotil on ka mugav sang, millest vajadusel kinni haarata.
- Kott päris veekindel pole, kuid on siiski tehtud väga heast materjalist, mis vett nii kergelt ligi ei lase.
- Approach Pack’i saab mitmest kohast vastavalt koera suurusele reguleerida.
- Kotti peab käsitsi pesema, muda ja muud plekid tulid väga hästi pesus välja.
- Materjal on väga vastupidav. Vaatamata metsas jooksmisele ja maas püherdamisele pole kotil mitte ühtegi kulumisjälge.
- XL/L suuruses Ruffwear Approach Pack sobiks 38kg sakslasele nagu valatult.
Lisa kommentaarid:
- Kui koerale tutvustada seljakotti, siis on kõige mõistlikum alguses talle selga panna tühi kott, et koer lihtsalt harjuks sellega.
- Esmasel kandmisel võib koera selg natukene sügelema hakata, mistõttu koer võib ennast maha pikali visata ja selja peal püherdama hakata. See aga ei tähenda seda, et koti kandmise peaks lõpetama. Koer lihtsalt vajab harjumiseks aega.
- Mõlema koti taskud peaksid olema samas kaalus. Siis ei vaju üks pool liiga alla ja teine pool liiga ülesse. Kui raskus on võrdne, siis on ka koeral mugavam liikuda.
- Kotti pandavate esemete kaalu peaks valima hoolikalt, vastavalt koera füüsilisele võimekusele.
- Koeral võib natukene aega minna mõistmisega, et kott teeb ta laiuselt suuremaks. Mistõttu võib ta alguses riivata ukseavasi või metsas näiteks puutüve.
- Kotti ei tohiks panna esemeid, mis võivad kiiresti puruneda või asju, mis ei talu loksutamist.
- Puhkepausil võiks koeralt seljakoti seljast ära võtta, et selg saaks puhata seljanahk hingata.
- Kui on võimalus, siis võiks ennem koti ostmist seda poes proovida.
Täname Mac’i omanikku niivõrd põhjaliku tagasiside eest!